от 1968 г., както е изменена, ако компетентността се е основавала на правилата, които съответстват на разпоредбите на дял II, както е изменен, или на разпоредбите на конвенция в сила по времето, когато е било започнато производството и, сключена между държавата по произход и държавата, до която е отправена молбата.
 Член 35
 Ако страните по спор относно договор са се споразумели в писмен вид преди влизането в сила на настоящата конвенция, че договорът следва да се подчинява на законите на Ирландия или на част от Обединеното кралство, съдилищата на Ирландия и на тази част от Обединеното кралство запазват своята компетентност по този спор.
 Член 36
 В продължение на три години от влизането в сила на Конвенцията от 1968 г. съответно за Кралство Дания и Ирландия, в тези държави компетентността по въпросите на морското право се определя не само в съответствие с разпоредбите от тази конвенция, но също и в съответствие с разпоредбите на точки 1–6 по-долу. При все това, след влизането в сила на Международната конвенция относно задържането на морски кораби, подписана в Брюксел на 10 май 1952 г., за една от тези държави, настоящите разпоредби престават да действат в тази държава.
 1.
 Иск срещу лице, което има местоживеене в договаряща държава, може да бъде предявен в съдилищата на една от изброените по-горе държави по дело в областта на морското право, ако корабът, с които е свързана претенцията, или друг кораб, притежаван от това лице, е задържан чрез съдебно производство на територията на последната държава за обезпечаване на иска, или е могъл да бъде задържан там, но е дадена гаранция или друго обезпечение и:
 а)
 ищецът има местоживеене в последната държава; или
 б)
 претенцията е възникнала в последната държава; или
 в)
 претенцията засяга рейс, по време на който е извършено или е могло да бъде извършено задържане; или
 г)
 претенцията произтича от сблъсък или от вреди, причинени от кораб на друг кораб или на стоки или лица на борда на някой от двата кораба поради извършването или неизвършването на маневра, или поради неспазването на правилата; или
 д)
 претенцията е свързана със спасяване; или
 е)
 претенцията е свързана с ипотека или залог върху задържания кораб.
 2.
 Ищецът може да задържи конкретния кораб, с който е свързана морскоправната претенция, или всеки друг кораб, собственост на лицето, което е било притежател на конкретния кораб при възникването на морскоправната претенция. Въпреки това, по отношение на морскоправните претенции по точка 5, букви о), п) или р) на настоящия член може да бъде задържан само конкретният кораб, с който е свързана морскоправната претенция.
 3.
 Корабите се смятат за собственост на едни и същи притежатели, когато всички дялове в тях са притежание на едно и също лице или лица.
 4.
 Когато корабът е отдаден под наем без капитана и екипажа, и само наемателят носи отговорност за морскоправна претенция, свързана с този кораб, ищецът може да задържи този кораб или всеки друг кораб, собственост на наемателя, но във връзка с тази морскоправна претенция не може да бъде задържан никой друг кораб, собственост на притежателя. Същото важи и в